25.7.2014 Euroopan unionin virallinen lehti L 220/1 II (Muut kuin lainsäätämisjärjestyksessä hyväksyttävät säädökset) DIREKTIIVIT KOMISSION DIREKTIIVI 2014/93/EU, annettu 18 päivänä heinäkuuta 2014, laivavarusteista annetun neuvoston direktiivin 96/98/EY muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon laivavarusteista 20 päivänä joulukuuta 1996 annetun neuvoston direktiivin 96/98/EY (!) ja erityisesti sen 17 artiklan, sekä katsoo seuraavaa: (1) — Direktiiviä 96/98/EY sovellettaessa olisi kansainvälisiä yleissopimuksia ja testausstandardeja sovellettava sellaisina kuin ne ovat kulloinkin voimassa. (2) — Kansainvälisiin yleissopimuksiin ja sovellettaviin testausstandardeihin tehtyjä muutoksia on tullut voimaan sen jälkeen, kun direktiiviä 96/98/EY on viimeksi muutettu. Kyseiset muutokset olisi sisällytettävä direktiiviin 96/98/EY. (3) — Samaan aikaan Kansainvälinen merenkulkujärjestö ja Euroopan standardointijärjestöt ovat myös hyväksyneet stan- dardeja, joihin kuuluu yksityiskohtaisia testausstandardeja, useita sellaisia varusteita varten, jotka on mainittu direktiivin 96/98/EY liitteessä A.2 tai joita pidetään direktiivin tarkoituksen kannalta merkityksellisinä, vaikkei niitä ole mainittu kyseisessä liitteessä. Siksi kyseiset varusteet olisi sisällytettävä liitteeseen A.1 tai siirrettävä liitteestä A.2 liitteeseen A.1. (4) — Sen vuoksi direktiiviä 96/98/EY olisi muutettava. (5) — On kohtuullista sallia tämän direktiivin mukaisten yhdenmukaistettujen vaatimusten soveltamisalaan äskettäin sisällytettyjen ja ennen tämän direktiivin täytäntöönpanolle asetetun määräajan päättymistä valmistettujen varus- teiden saattaminen markkinoille ja yhteisön aluksiin sijoittaminen siirtymäkauden ajan. (6) — Tässä direktiivissä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitean) lausunnon mukaiset, ON HYVÄKSYNYT TÄMÄN DIREKTIIVIN: 1 artikla Korvataan direktiivin 96/98/EY liite A tämän direktiivin liitteessä olevalla tekstillä. 2 artikla Varusteita, jotka luetellaan liitteen A.1 sarakkeessa 1 liitteestä A.2 siirrettyinä ja jotka on valmistettu ennen 14 päivää elokuuta 2015 noudattaen kyseisen jäsenvaltion alueella jo ennen kyseistä ajankohtaa voimassa olleita tyyppihyväksyn- tämenettelyjä, saa saattaa markkinoille ja sijoittaa yhteisön aluksiin 14 päivään elokuuta 2017 asti. (') EYVL L 46, 17.2.1996, s. 25.